Diari Oficial de la Generalitat Valenciana


Sumari del DOGV 9468, del 11-11-2022 (2022/9930)

Anunci de l'informe ambiental i territorial estratègic de la modificació de l'article 137.7 del Pla general i de l'article 16 del Pla parcial sector 16 i article 16 del Pla parcial sector 3.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9468

Data del DOGV
:   11-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9930


Data del document
:   24-10-2022

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * administració local
    * pla d'urbanisme

Anunci de l'informe ambiental i territorial estratègic de la modificació de l'article 137.7 del Pla general i de l'article 16 del Pla parcial sector 16 i article 16 del Pla parcial sector 3. [2022/9930]  
Sobre la base de l'informe i dictamen favorable emés per la Comissió d'Avaluació Ambiental i Territorial de l'Ajuntament d'Oliva de data 27 de setembre de 2022, la Junta de Govern Local, en funcions d'òrgan ambiental municipal va aprovar, en sessió celebrada el dia 17 d'octubre de 2022, el següent informe ambiental de la modificació puntual del planejament que afecta l'article 137.7 de les normes del Pla general i articles 16 del Pla parcial sector 16 i article 16 del Pla parcial sector 3, la part dispositiva del qual diu el següent:  
  
Primer  
Emetre informe ambiental i territorial estratègic de la modificació de l'article 137.7 del Pla general i articles 16 del Pla parcial sector 16 i article 16 del Pla parcial sector 3, i es resol l'avaluació ambiental pel procediment simplificat per considerar que la modificació de planejament no té efectes significatius sobre el medi ambient i el territori, d'acord amb els informes emesos i la proposta de la Comissió d'Avaluació Ambiental de l'Ajuntament d'Oliva. El contingut de l'informe és el següent:  
Informe ambiental i estratègic.  
Documentació presentada: consisteix en el document inicial estratègic i memòria justificativa i esborrany de la modificació de planejament, que proposa la mercantil Grimalt Patrimonial, SL.  
Planejament vigent: el planejament vigent està constituït pel PGOU de 1982 dels plans parcials dels sectors 3 i 16.  
Objecte de la modificació de planejament: és objecte de la modificació de planejament la redacció dels articles 137.7 de les normes del Pla general i articles 16 de les ordenances del Pla parcial sector 3, per a la seua aplicació al sòl urbà amb ús de magatzems, consistent en la modificació i ampliació del nombre màxim de plantes per a passar a III, de les quals les plantes II i III podran destinar-se a ús d'oficines i terciari i amb una superfície màxima d'ocupació del 30 % de la superfície de la planta I.  
Consultes realitzades: simultàniament en la tramitació d'aquesta fase ambiental s'evacuaren consultes amb la Direcció General d'Ordenació del Territori, Urbanisme i Paisatge, i Direcció General del Medi natural i Avaluació Ambiental.  
Consideracions jurídiques. Es tracta d'una modificació de planejament que afecta, exclusivament a determinacions de l'ordenació detallada tal com es disposa en l'article 35 de la LOTUP, sent la competència per a l'aprovació definitiva l'Ajuntament, tal com es regula en l'article 44.5e de la mateixa Llei.  
Resulta d'aplicació en l'àmbit superficial del sòl classificat com a urbà amb ús principal terciari i magatzems, no suposa cap afecció a cap dels estàndards dotacionals regulats per Llei i previstos en el planejament.  
Proposta d'informe. La present modificació puntual de planejament no presenta aspectes que puguen tindre incidència mediambiental ni es preveu que se'n deriven efectes d'aquesta naturalesa, per la qual cosa l'avaluació ambiental ha de considerar-se favorable i prosseguir-se'n la tramitació, pel procediment simplificat fins a l'aprovació definitiva.  
  
  
Segon  
Donar compte del present acord a l'Ajuntament Ple, com a òrgan substantiu, amb indicació de la procedència de prosseguir la tramitació de la modificació de planejament conforme amb el que es disposa en l'article 6.1 del DL 1/2001.  
  
Tercer  
Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, deixant constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV no s'haguera fet l'aprovació del document avaluat en termini màxim de quatre anys des de la publicació.  
  
Quart  
Contra el present acord, per no ser un acte definitiu en via administrativa, no es pot interposar cap recurs, sense perjudici dels que, si escau, siguen procedents en via judicial contenciosa administrativa davant de la disposició de caràcter general de modificació del planejament, o bé, sense perjudici dels que siguen procedents en via administrativa davant de l'acte, en el seu cas, de modificació del pla. Sense perjudici que els interessats puguen exercir, si escau, qualsevol altre que estimen procedent.  
  
Oliva, 24 d'octubre de 2022.- L'alcaldessa: Yolanda Balaguer Pericás.